Valmennus alkaa 25.9.2023 ja kestää 10 viikkoa. Joka maanantai klo 16 kurssialustalle (www.fabulousfinland.fi) julkaistaan videomuodossa uusi oppitunti, jonka yhteydessä kerrotaan myös sen viikon tehtävät. Ensimmäisen 5 viikon aikana teoriaan ja työkirjan tehtäviin kannattaa varata n. 1-2h\\/viikko (teoriaoppitunnit n. 20-30min, tehtävien tekoon n. 30min-1h). Kurssin viimeiset 5 viikkoa harjoittelet videomuodossa olevien meikkidemojen pohjalta meikkejä mallille tai omille kasvoillesi, joten aikaa kannattaa varata n. 3-4h\\/viikko (meikkidemot n. 30-45min, meikkisuunnitelman teko + meikin toteuttaminen nopeudestasi riippuen n. 2-3h). Tavoitteena on, että palauttaisit Viljalle tehtävät joka viikko arvioitavaksi, jotta pääset viikko viikolta tekemisessäsi eteenpäin ja keskittymään mahdollisiin ongelmakohtiin. Kurssitehtäviä voi kuitenkin palauttaa 6.1.2024 asti jos haluat toteuttaa kurssia omassa tahdissasi viikottaisen tahdin sijaan.